Ego Nicolaus decanus Vendopere notum facio quod domina Amica de Villa super Arciam, pro anima filii sui Thome dedit domui de Moris quatuor falcatas prati quas Hugo de Lochis et frater suus ad medietatem faciebant, et juxta pratum duo jornalia terre et alia duo jornalia terre de Cray juxta molendinum de Sellis. Hoc laudaverunt filii ejus Guntherus et Hugo, et filie Helysabeth et Dammeta. Actum est anno Domini MºCºLXIXº.